Отбасылық-тұрмыстық зорлық-зомбылық бір адамның екінші адамға қатысты оны билеуі, бақылауында ұстауы үшін қасақана ойластырылған жүріс-тұрысының жүйесі.

Егер серігіңіз сізге бір рет зәбір көрсеткен болса, ол кез келген сылтаумен екінші рет те көрсетеді;

Отбасындағы зорлық-зомбылық жас ерекшелігіне, әлеуметтік, экономикалық, діни, нәсілдік, материалдық, гендік немесе білім шекараларына қарамайды.

Отбасындағы зорлық-зомбылық нашар көңіл күйден, психологиялық қысым көрсетуден басталып, дене жарақатын келтіріп ұрып-соғуға, үйден қуып жіберуге ұласады.

Спиртті ішімдіктер мен есірткі пайдаланып әйелге, балаларға жаман қылықтар мен зәбір көрсетеді;  

 Көптеген  зардап шегушілер   қорлыққа ұшырап   жүргендері   туралы    ешкімге айтпай, тығырықтан қалай шығарын білмей, көп уақыт зорлық-зомбылық әрекеттеріне көніп жүреді.    

Зардап шегушінің өмірінде келеңсіздіктер пайда болып, жағдайы қиындайды. 

Дегенмен қандай қиыншылықтан болсада қажетті ақыл-кеңес пен көмек ала отырып шығуға болады! 

Өзің әрекет етпесең, мұндай жағдайлардың көбісі ауыр зардаптарға әкеліп соғады!

Егер сіз отбасылық-тұрмыстық зорлық-зомбылыққа ұшырап жүрсеңіз, мына жағдайларды үнемі есіңізде ұстаңыз: 
Егер сіз менің серігім уақыт келе өзгереді, оның мінез-құлқын бақылауда ұстай аламын десеңіз үлкен қателесесіз.  

Зорлық-зомбылық әрекеттері қайталанбалы, сізге зәбір көрсетуші осыдан бірнеше күн бұрын сізді ренжітіп, ұрыс-керіс шығарып, қол көтерген болса, бүгін сізден кешірім сұрап, сыйлық беріп, кінәсін мойындап алдыңа келеді. 

Сіз өзіңізді сүйікті де, қажетті адам сезінесіз, кешегі зорлық әрекеттері келмеске кеткендей болады.  

Жоқ, ойланыңыз бұл жағымды көрністер уақытша ғана,  біршама уақыт өте келе серігіңіз бұрынғы қылықтарын қайта көрсетіп, сізді бұрынғыдай ренжітеді, міне зорлық әрекеттерінің шегі жоқ дегеніміз осы, ол қайталана береді, қайталана береді.

 Мұны тоқтататын сіз өзіңіз ғана!

Сізді түсінетін, тыңдайтын, көмектесуге әзір, бағалап, қадірлей білетін адамдар бар екенін ұмытпаңыз, сіз бұл әлемде жалғыз емессіз;

Сіз серігіңіздің зорлық әрекеттерін қолданатыны үшін кінәлі емессіз, ол үшін сізге ұялудың қажеті жоқ.

Балаларыңыз жақсы өмір сүруге, сенім мен тірек, қуаныш пен шаттық, бақыт, махаббат, сый-сияпат сезімдеріне лайықсыз!

Сізді жәбірлеуші адам сізге қорлық көрсеткені үшін яғни  өз  әрекеттері  үшін  толық  жауап беруге тиіс!

Отбасындағы зорлық-зомбылық әрекетінен зардап шегіп жүрген сіз ғана емес!     

Үй ішіндегі зорлық-зомбылық әрекеті-ол қылмыс, сондықтан оған ақтау жоқ!

Отбасындағы зорлық-зомбылық  әрекеті сіз көнген сайын, жылы жауып, кешіре берген сайын уақыт өте келе жиіленіп, қатігездене түседі, сізге көмек қажет;

 Зорлық - зомбылық әрекеттері бөтен  адамның араласуынсыз өздігінен тыйылып  қалмайды;

Отбасының принципі - оның кез-келген мүшесінің қауіпсіз өмір сүруі! 

Сондықтан кез келген келеңсіз жағдайлардан мамандардан көмек алу арқылы, тиісті құқықтық шараларды қолданып шығуыңызға болады. 

Егер серігіңіз сізді қатаң бақылауында ұстап, араларыңыздағы кикілжіңдер туралы ешкімге айта алмай, оның шектеулі құрсауынан шығу мүмкін болмаса: 

Сондай-ақ, сіздің отбасыңыздағы жағдай тым нашарлап, ұрыс-керіс жиілеп, күнен күнге кикілжің насырға шауып бара жатқанын сезсеңіз:

· Сіз алдын-ала көршіңізбен келісіп қойыңыз егер сіздің үйіңізден  айғай-шу шыққаны естілсе, онда тез арада полицияға хабарлауын өтініңіз;

· Үйіңіздің артық кілтін серігіңізден жасырын ұстаңыз, қажет кезінде аласыз; 

Алдын - ала  өзіңізбен  бірге  алатын   қажетті заттарды, дәрі-дәрмек, киім кешек бағалы бұйымдарыңызды анықтап, қол жетімді жерге дайындап  қойыңыз; 

Қауіпсіз және тек өзіңізге белгілі жерге баланың, өзіңіздің құжатыңызды, ақша, т.б. ең қажет заттарды серігіңізден жасырын тығып қойыңыз, қажет уақытында дайындап қойған ең керек заттарыңызды алып, тез арада қауіпсіз үйден шығып кетесіз;

Өзіңіз баратын мекен-жайлар жазылған жазбаларды серігіңіз сізді таппауы үшін жойып жіберіңіз;   

Үйден қауіпсіз шыққаннан кейін «102» нөміріне полицияға хабарласып жағдайыңызды айтып, өзіңіздің тұрған жеріңізді айтып беріңіз;

 Туыстарыңмен немесе достарыңмен алдын-ала келісіп, сізге қажет кезінде уақытша баспана беруін алдын-ала келісіп қойыңыз;

Немесе кез келген ұялы телефоннан тегін «111», «150» - жедел желілеріне қоңырау шалып сізге жақын аудандағы дағдарыс орталықтарының сенім телефондарының нөмірін және мекен-жайларын алыңыз;     

! Егер отбасындағы жағдай өте қауіпті болса онда дайындаған қажетті заттарды алмастан үйіңізден бәрін тастап шығып кетіңіз.
Әрине, өз отбасыңызда үнемі жаудың ортасында жүргендей сезініп, өзің және балаларың үшін қорқып,  жүру кімді де болса алаңдатпай қоймайды, дегенмен қазір сіздің отбасыңызда орнаған жағдайдан тек қауіпсіздік шараларын сақтай отырып қана шыға аласыз! 

Сіз өзіңіздің және балаларыңыздың өмірін, денсаулығын осылай қорғай аласыз;

 Жұртшылықтың көзінше жәбірлеу, адамгершілік абыройыңызды қорлау, тәндік, физикалық зиян келтіру, сізге рухани азап пен жан дүниеңізге қиянат келтіреді.

 Сондықтан полиция қызметкерлеріне хабарласып, болған жағдайды толық айтып беріңіз, сізге онда құқықтық, психологиялық көмек көрсетіліп, қажетті ақыл-кеңес беріледі;

Сіз полицияға арыз жазбасаңыз да, сіздің хабарласу фактіңіз бойынша бірден іс қозғалады.

Полицияға барлық куәгерлерді айтып, олардың мекен-жайын беріңіз;

Денеңіздегі жарақаттарыңыз және үйдегі барлық бүлінген мүліктер туралы айтып беріңіз;

Әйелге өз отбасыңыздағы жағдай туралы басқаға айту өте қиын екенін біз білеміз, дегенмен  ақыл-кеңес, қажетті көмек ала отырып алаңсыз, қауіпсіз өмір сүруге болады.

* Отбасының принципі - оның кез-келген мүшесінің қауіпсіз өмір сүруі! 

* Егер сізге немесе сіздің жақыныңызға күш  көрсетіліп, психологиялық зорлық-зомбылық әрекеті жасалса, бізге хабарласыңыз.   

Біз сізге құқықтық және психологиялық көмек көрсетуге дайынбыз.
· Біздің мекен – жайымыз: ПД мекен жайын                        көрсетіңіз!
· Әйелдерді зорлық-зомбылықтан қорғау бөлімшелерінің сенім телефондары: хххх
· Отбасылар мен әйелдер және балалар мәселесі бойынша жұмыс істейтін, мемлекеттік біріңғай сенім телефон-қызметі ЖЕДЕЛ ЖЕЛІ - «111»
· Тұрмыстық зорлық - зомбылықтан зардап шеккендерге арналған ұлттық сенім телефоны ЖЕДЕЛ ЖЕЛІ - «150»

Қазақстан Республикасының Ішкі істер министрлігі

Әкімшілік полиция комитеті 
 

Отбасындағы тұрмыстық зорлық-зомбылықтан зардап шегуші

өзін-өзі құқықтық қорғауы жөніндегі 

ЖАДНАМА

Қалай десек те, отбасылық зорлық-зомбылыққа көз жұма қарауға болмайды. 
Отбасында ойран салатындар жазаға тартылмаса, олар одан бетер басынып кетеді. Ал жапа шеккендер мүлдем қорғаусыз қалады. 
Мұндай әрекеттер үшін жазаны күшейтетін кез келді деп санаймын. 
Зардап шеккен жандар елдің сөзінен немесе біреудің қысым жасауынан қорықпауы қажет. 
«ӘДІЛЕТТІ МЕМЛЕКЕТ. БІРТҰТАС ҰЛТ. БЕРЕКЕЛІ ҚОҒАМ»

